Ανακοίνωση για τη Λειτουργία του **Διοικητικού Πρωτοδικείου Iωαννίνων** βάσει της **ΚΥΑ Δ1α/Γ.Π.οικ.71342/6.11.2020** «΄Εκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από το Σάββατο 7 Νοεμβρίου 2020 έως και τη Δευτέρα 30 Νοεμβρίου 2020».

**Α)** **Αναστέλλονται οι νόμιμες και δικαστικές προθεσμίες** για τη διενέργεια διαδικαστικών πράξεων και άλλων ενεργειών ενώπιον των υπηρεσιών των Τ.Δ.Δ., καθώς επίσης και **οι προθεσμίες της παραγραφής** των συναφών αξιώσεων.

**B**) Κατ’ εξαίρεση :

α) Για τις **ακυρωτικές διαφορές**: **εκδικάζονται** οι ώριμες προς συζήτηση υποθέσεις, κατά τις διατάξεις του άρθρου 22 παρ. 4 του π.δ. 18/1989 (Α’ 8), **για τις οποίες έχει υποβληθεί από όλους τους διαδίκους κοινή ή ξεχωριστή δήλωση περί παράστασης** χωρίς εμφάνιση στο ακροατήριο, κατά τα οριζόμενα στην παρ.6 του άρθρου 33 του π.δ. 18/1989 και στην παρ. 2 του άρθρου 71 ν.4722/2020, εφόσον συντρέχουν και οι λοιπές νόμιμες προϋποθέσεις για τη συζήτησή τους. **Οι λοιπές υποθέσεις αναβάλλονται υποχρεωτικά** από το δικαστήριο σε επόμενη δικάσιμο, **οι δε διάδικοι**, εφόσον έχουν κλητευθείνόμιμα, **δεν κλητεύονται εκ νέου.**

β) Για τις **διαφορές ουσίας**: **εκδικάζονται οι υποθέσεις για τις οποίες έχει υποβληθεί από όλους τους διαδίκους κοινή ή ξεχωριστή δήλωση περί παράστασης χωρίς εμφάνιση στο ακροατήριο** κατά τα οριζόμενα στην παρ. 2 του άρθρου 133 του Κώδικα Διοικητικής Δικονομίας (ν. 2717/1999, Α’ 97) και στην παρ. 2 του άρθρου 71 του ν. 4722/2020, εφόσον συντρέχουν και οι λοιπές νόμιμες προϋποθέσεις για τη συζήτησή τους. **Οι λοιπές υποθέσεις αναβάλλονται** υποχρεωτικά από το δικαστήριο σε επόμενη δικάσιμο, **οι δε διάδικοι, εφόσον έχουν κλητευθεί νόμιμα, δεν κλητεύονται εκ νέου.**

γ) Εξετάζονται **αιτήματα έκδοσης προσωρινής διαταγής**.

δ) Εκδικάζονται οι **αιτήσεις παροχής προσωρινής δικαστικής προστασίας.**

ε) Υποβάλλονται και εκδικάζονται **αντιρρήσεις κατά της απόφασης κράτησης αλλοδαπού** και αιτήσεις ανάκλησης κατά των δικαστικών αποφάσεων που εκδίδονται επί των αντιρρήσεων, σύμφωνα με τις διατάξεις του άρθρου 76 παρ. 3-6 του ν. 3386/2005 (Α’ 212).

στ) Υποβάλλονται και εκδικάζονται **αντιρρήσεις, σύμφωνα με την παρ. 5 του άρθρου πρώτου της από 25.2.2020 πράξης νομοθετικού περιεχομένου** (Α’ 42), όπως κυρώθηκε με το άρθρο 1 του ν. 4682/2020 (Α’ 76).

ζ) διενεργούνται διασκέψεις εξ αποστάσεως με τη χρήση υπηρεσιακών τεχνολογικών μέσων, καθώς και επείγουσες διασκέψεις με φυσική παρουσία και

η) δημοσιεύονται αποφάσεις.

**Γ**) **Η συζήτηση των υποθέσεων (Ακυρωτικών και Ουσίας)  γίνεται** **χωρίς την παρουσία δικηγόρων ή ιδιωτών διαδίκων**. Οι υποθέσεις στις οποίες ελλείπει η δήλωση ενός τουλάχιστον διαδίκου, θα αναβάλλονται οίκοθεν, σε επόμενη δικάσιμο, χωρίς νέα κλήτευση των διαδίκων, εφόσον είχαν κλητευθεί νόμιμα. **Αιτήματα αναβολής, με όποιο τρόπο και αν υποβάλλονται, δεν γίνονται δεκτά.**

Προς αποφυγή συνωστισμού, παρακαλούνται οι  κ.κ. πληρεξούσιοι δικηγόροι και οι διάδικοι που προτίθενται να καταθέσουν δηλώσεις παράστασης ή να λάβουν γνώση των δικογραφιών – όπου απαιτείται – καθώς και για την κατάθεση σχετικών εγγράφων και υπομνημάτων, να επικοινωνούν τηλεφωνικά, κατά τις ώρες 08.00΄-13.30΄ με το προσωπικό του Δικαστηρίου, στα παρακάτω τηλέφωνα: 26510 88736, 88737, 88738 και 88708.

Περαιτέρω, συστήνεται να αποφεύγονται οι άσκοπες μετακινήσεις εντός των χώρων του Δικαστηρίου και, συνεπώς, ταυτόχρονα με την κατάθεση της δήλωσης παράστασης, να κατατίθενται τα απαραίτητα νομιμοποιητικά έγγραφα, τυχόν υπόμνημα, σχετικά αποδεικτικά έγγραφα και στοιχεία, το γραμμάτιο προκαταβολής εισφορών και ενσήμων, τυχόν απαιτούμενο παράβολο και τέλος δικαστικού ενσήμου.

Ειδικά οι καταθέσεις δικογράφων ενδίκων βοηθημάτων και μέσων, υπομνημάτων, κλπ. και οι λοιπές διαδικαστικές ενέργειες ενώπιον των υπηρεσιών του Δικαστηρίου, θα διεξάγονται κατόπιν τηλεφωνικής συνεννοήσεως με το προσωπικού του Δικαστηρίου, στα παραπάνω αναφερόμενα τηλέφωνα.

Ιωάννινα, 10.11.2020

Η Πρόεδρος που διευθύνει το Δικαστήριο

Φιλιππίνα Βουδρισλή,

Πρόεδρος Πρωτοδικών Δ.Δ.